Pasiūlymas TARYBOS SPRENDIMAS dėl protokolo, kuriuo prisijungiama prie Europos bendrijos bei jos valstybių narių ir Gvatemalos Respublikos, Hondūro Respublikos, Kosta Rikos Respublikos, Nikaragvos Respublikos, Panamos Respublikos ir Salvadoro Respublikos politinio dialogo ir bendradarbiavimo susitarimo, pasirašymo Europos Sąjungos vardu /* COM/2012/0455 final - 2012/0220 (NLE) */





AIŠKINAMASIS MEMORANDUMAS Europos bendrijos bei jos valstybių narių ir Gvatemalos Respublikos, Hondūro Respublikos, Kosta Rikos Respublikos, Nikaragvos Respublikos, Panamos Respublikos ir Salvadoro Respublikos politinio dialogo ir bendradarbiavimo susitarimas (PDBS) pasirašytas 2003 m. gruodžio 15 d. Susitarimą ratifikavo visos šalys. Pagal naujųjų valstybių narių stojimo į ES akto 6 straipsnio 2 dalyje išdėstytas sąlygas naujųjų ES valstybių narių prisijungimas prie PDBS tvirtinamas sudarant šio susitarimo protokolą. Tame pačiame straipsnyje numatyta supaprastinta procedūra, pagal kurią protokolą vienbalsiai valstybių narių vardu turi sudaryti Taryba ir atitinkama trečioji šalis. 10 į ES 2004 m. įstojusių naujųjų valstybių narių: Čekijos Respublikos, Estijos Respublikos, Kipro Respublikos, Latvijos Respublikos, Lenkijos Respublikos, Lietuvos Respublikos, Maltos Respublikos, Slovakijos Respublikos, Slovėnijos Respublikos ir Vengrijos, ir 2007 m. įstojusių Bulgarijos Respublikos ir Rumunijos prisijungimas prie PDBS tvirtinamas sudarant šio susitarimo protokolą. 2009 m. lapkričio 17 d. Tarybos sprendimu Komisija įgaliota pradėti derybas su Gvatemalos Respublika, Hondūro Respublika, Kosta Rikos Respublika, Nikaragvos Respublika, Panamos Respublika ir Salvadoro Respublika, kad būtų sudarytas atitinkamas protokolas. Pridedamas protokolo tekstas, dėl kurio derėtasi su Centrinės Amerikos partneriais. Svarbiausios protokolo nuostatos yra susijusios su naujųjų valstybių narių prisijungimu prie PDBS; protokole pateikti šio susitarimo autentiški tekstai naujomis oficialiomis ES kalbomis. Toliau teikiami pasiūlymai dėl 1) Tarybos sprendimo dėl protokolo pasirašymo bei laikino jo taikymo ir 2) Tarybos sprendimo dėl protokolo sudarymo. Tarybos prašoma priimti Tarybos sprendimų dėl protokolo pasirašymo ir sudarymo projektus. 2012/0220 (NLE) Pasiūlymas TARYBOS SPRENDIMAS dėl protokolo, kuriuo prisijungiama prie Europos bendrijos bei jos valstybių narių ir Gvatemalos Respublikos, Hondūro Respublikos, Kosta Rikos Respublikos, Nikaragvos Respublikos, Panamos Respublikos ir Salvadoro Respublikos politinio dialogo ir bendradarbiavimo susitarimo, pasirašymo Europos Sąjungos vardu EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 212 straipsnio 3 dalį kartu su 218 straipsnio 5 dalimi, atsižvelgdama į 2003 m. balandžio 16 d. Stojimo sutartį, ypač į jos 2 straipsnio 3 dalį, atsižvelgdama į prie Stojimo sutarties pridėtą Stojimo aktą, ypač į jo 6 straipsnio 2 dalį, atsižvelgdama į Sutartį dėl Bulgarijos Respublikos ir Rumunijos stojimo, ypač į jos 4 straipsnio 3 dalį, atsižvelgdama į aktą, pridėtą prie Sutarties dėl Bulgarijos Respublikos ir Rumunijos stojimo į Europos Sąjungą, ypač į jo 6 straipsnio 2 dalį, atsižvelgdama į Europos Komisijos pasiūlymą, kadangi: (1) 2009 m. lapkričio 17 d. Taryba įgaliojo Komisiją pradėti derybas su Gvatemalos Respublika, Hondūro Respublika, Kosta Rikos Respublika, Nikaragvos Respublika, Panamos Respublika ir Salvadoro Respublika, kad būtų pasirašytas prisijungimo prie politinio dialogo ir bendradarbiavimo susitarimo protokolas. Derybos buvo sėkmingai užbaigtos ir susitarimas parafuotas; (2) pagal naujųjų valstybių narių stojimo į ES akto 6 straipsnio 2 dalyje išdėstytas sąlygas naujųjų ES valstybių narių prisijungimas prie PDBS tvirtinamas sudarant šio susitarimo protokolą. Tame pačiame straipsnyje numatyta supaprastinta procedūra, pagal kurią protokolą vienbalsiai valstybių narių vardu turi sudaryti Taryba ir atitinkamos trečiosios šalys; (3) protokolo, dėl kurio derėtasi su Centrinės Amerikos partneriais, X straipsnyje numatoma laikinai taikyti šį protokolą, kol jis įsigalios; (4) atsižvelgiant į tai, kad protokolas gali būti sudarytas vėliau, jis turi būti pasirašytas Sąjungos bei jos valstybių narių vardu ir taikomas laikinai, PRIĖMĖ ŠĮ SPRENDIMĄ: 1 straipsnis Sąjungos vardu pasirašomas protokolas, kuriuo prisijungiama prie politinio dialogo ir bendradarbiavimo susitarimo su Gvatemalos Respublika, Hondūro Respublika, Kosta Rikos Respublika, Nikaragvos Respublika, Panamos Respublika ir Salvadoro Respublika, su sąlyga, kad bus sudarytas minėtas susitarimas. Pasirašytino susitarimo tekstas pridedamas prie šio sprendimo. 2 straipsnis Tarybos pirmininkas įgaliojamas paskirti asmenį (-is), įgaliotą (-us) Europos Sąjungos ir jos valstybių narių vardu pasirašyti Europos bendrijos bei jos valstybių narių ir Gvatemalos Respublikos, Hondūro Respublikos, Kosta Rikos Respublikos, Nikaragvos Respublikos, Panamos Respublikos ir Salvadoro Respublikos politinio dialogo ir bendradarbiavimo susitarimo protokolą. 3 straipsnis Iki protokolo įsigaliojimo jis laikinai taikomas nuo Europos bendrijos bei jos valstybių narių ir Gvatemalos Respublikos, Hondūro Respublikos, Kosta Rikos Respublikos, Nikaragvos Respublikos, Panamos Respublikos ir Salvadoro Respublikos politinio dialogo ir bendradarbiavimo susitarimo įsigaliojimo dienos. 4 straipsnis Šis sprendimas skirtas valstybėms narėms. Priimta Briuselyje Tarybos vardu Pirmininkas PRIEDAS Protokolas Europos bendrijos bei jos valstybių narių ir Gvatemalos Respublikos, Hondūro Respublikos, Kosta Rikos Respublikos, Nikaragvos Respublikos, Panamos Respublikos ir Salvadoro Respublikos politinio dialogo ir bendradarbiavimo susitarimo protokolas, kuriuo siekiama atsižvelgti į Bulgarijos Respublikos, Čekijos Respublikos, Estijos Respublikos, Kipro Respublikos, Latvijos Respublikos, Lenkijos Respublikos, Lietuvos Respublikos, Maltos Respublikos, Rumunijos, Slovakijos Respublikos, Slovėnijos Respublikos ir Vengrijos įstojimą į Europos Sąjungą AIRIJA AUSTRIJOS RESPUBLIKA BELGIJOS KARALYSTĖ, BULGARIJOS RESPUBLIKA, ČEKIJOS RESPUBLIKA, DANIJOS KARALYSTĖ, ESTIJOS RESPUBLIKA, GRAIKIJOS RESPUBLIKA, ISPANIJOS KARALYSTĖ, ITALIJOS RESPUBLIKA JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ, KIPRO RESPUBLIKA, LATVIJOS RESPUBLIKA, LENKIJOS RESPUBLIKA, LIETUVOS RESPUBLIKA, LIUKSEMBURGO DIDŽIOJI HERCOGYSTĖ, MALTOS RESPUBLIKA, NYDERLANDŲ KARALYSTĖ, PORTUGALIJOS RESPUBLIKA, PRANCŪZIJOS RESPUBLIKA RUMUNIJA, SLOVAKIJOS RESPUBLIKA, SLOVĖNIJOS RESPUBLIKA, SUOMIJOS RESPUBLIKA, ŠVEDIJOS KARALYSTĖ, VENGRIJA VOKIETIJOS FEDERACINĖ RESPUBLIKA, bei EUROPOS SĄJUNGA ir GVATEMALOS RESPUBLIKA, HONDŪRO RESPUBLIKA, KOSTA RIKOS RESPUBLIKA, NIKARAGVOS RESPUBLIKA, PANAMOS RESPUBLIKA SALVADORO RESPUBLIKA, KADANGI 2003 m. gruodžio 15 d. Romoje pasirašytas Europos bendrijos bei jos valstybių narių ir Gvatemalos Respublikos, Hondūro Respublikos, Kosta Rikos Respublikos, Nikaragvos Respublikos, Panamos Respublikos ir Salvadoro Respublikos politinio dialogo ir bendradarbiavimo susitarimas (toliau – Susitarimas); KADANGI 2003 m. balandžio 16 d. Atėnuose pasirašyta Čekijos Respublikos, Estijos Respublikos, Kipro Respublikos, Latvijos Respublikos, Lenkijos Respublikos, Lietuvos Respublikos, Maltos Respublikos, Slovakijos Respublikos, Slovėnijos Respublikos ir Vengrijos Respublikos stojimo į Europos Sąjungą sutartis (toliau – Stojimo sutartis); KADANGI pagal Stojimo akto 6 straipsnio 2 dalį šių valstybių narių prisijungimas prie Susitarimo oficialiai įtvirtinamas sudarant Susitarimo protokolą; KADANGI 2005 m. balandžio 25 d. Liuksemburge pasirašyta Sutartis dėl Bulgarijos Respublikos ir Rumunijos stojimo į Europos Sąjungą (toliau – Antroji stojimo sutartis); KADANGI pagal Antrąją stojimo sutartį, visų pirma pagal Protokolo dėl Bulgarijos Respublikos ir Rumunijos priėmimo į Europos Sąjungą sąlygų ir tvarkos 6 straipsnio 2 dalį, naujųjų valstybių narių prisijungimas prie Susitarimo oficialiai įtvirtinamas sudarant Susitarimo protokolą; KADANGI Susitarimo 53 straipsnyje teigiama: „Šiame Susitarime „Šalys“ – tai Bendrija, jos valstybės narės arba Bendrija ir jos valstybės narės jų kompetencijai priskiriamose srityse, kaip numatyta Europos bendrijos steigimo sutartyje, ir Gvatemalos Respublika, Hondūro Respublika, Kosta Rikos Respublika, Nikaragvos Respublika, Panamos Respublika ir Salvadoro Respublika, atsižvelgiant į atitinkamas kompetencijos sritis. Susitarimo nuostatos taip pat taikomos bet kokių valstybės, regionų ar vietos valdžios institucijų veiksmams Šalių teritorijose.“; KADANGI Susitarimo 59 straipsnyje teigiama: „Šis Susitarimas taikomas teritorijai, kurioje galioja Europos bendrijos steigimo sutartis, laikantis toje Sutartyje nustatytų sąlygų, ir Gvatemalos Respublikos, Hondūro Respublikos, Kosta Rikos Respublikos, Nikaragvos Respublikos, Panamos Respublikos ir Salvadoro Respublikos teritorijoms.“; KADANGI Susitarimo 60 straipsnyje teigiama: „Šis Susitarimas sudarytas dviem egzemplioriais anglų, danų, graikų, ispanų, italų, olandų, portugalų, prancūzų, suomių, švedų ir vokiečių kalbomis. Visi tekstai yra autentiški.“; SUSITARĖ: 1 straipsnis Bulgarijos Respublika, Čekijos Respublika, Estijos Respublika, Kipro Respublika, Latvijos Respublika, Lenkijos Respublika, Lietuvos Respublika, Maltos Respublika, Rumunija, Slovakijos Respublika, Slovėnijos Respublika ir Vengrija tampa Europos bendrijos bei jos valstybių narių ir Gvatemalos Respublikos, Hondūro Respublikos, Kosta Rikos Respublikos, Nikaragvos Respublikos, Panamos Respublikos ir Salvadoro Respublikos politinio dialogo ir bendradarbiavimo susitarimo Šalimis. 2 straipsnis Per šešis mėnesius nuo šio protokolo parafavimo Europos Sąjunga valstybėms narėms ir Gvatemalos Respublikai, Hondūro Respublikai, Kosta Rikos Respublikai, Nikaragvos Respublikai, Panamos Respublikai ir Salvadoro Respublikai pateikia Susitarimo tekstą bulgarų, čekų, estų, latvių, lenkų, lietuvių, maltiečių, rumunų, slovakų, slovėnų ir vengrų kalbomis. Įsigaliojus šiam protokolui, tekstai naujosiomis kalbomis tampa autentiški tomis pačiomis sąlygomis kaip ir Susitarimo tekstai esamomis kalbomis. 3 straipsnis Šis protokolas yra Politinio dialogo ir bendradarbiavimo susitarimo sudedamoji dalis. 4 straipsnis Šis protokolas sudarytas dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis. Visi tekstai yra autentiški. 5 straipsnis 1. Šį protokolą Europos Sąjunga bei jos valstybės narės ir Gvatemalos Respublika, Hondūro Respublika, Kosta Rikos Respublika, Nikaragvos Respublika, Panamos Respublika ir Salvadoro Respublika patvirtina laikydamosi savo procedūrų. 2. Šis protokolas įsigalioja pirmąją mėnesio dieną po tos dienos, kai visos Šalys praneša viena kitai, kad šiam tikslui būtinos procedūros yra baigtos. Priimta Briuselyje Tarybos vardu Pirmininkas